सुबुंसारनि बिमा-बिफानि दुखु-दाहा आरो अजदफोरखौ खोनानो मोननानै सुबुंसारनि दुखिया नखरनि बादि आरोबाव दि बेसेबां रोजा रोजा, लाख लाख गोरिब नखरनि दुखु-दाहा जों राइजो जानाय गुबैयै बोथिसे जाना बोथिसे रानना थानाय, बायह’-जिह’ न-बां, हा-हु गैजैरोङि दुखुथिया नखरनि बर’ दैदेनगिरि राजखान्थिगिरिफोरा जेरैबादियै सिगांग्रो मोननांगौ मोनथाइफोरखौ मोनहोनो राहा लानांगौमोन बिदि मोनबो बिथांखि लानाय नुनो मोनाखैसै। माबेबा ओनसोलनि सानैसो गोरिब नखरनो बिघासे बिघानै हा होनानैनो आखाइ सुनाय नुनो मोना राजखान्थिनि गोहो बोलो सालायग्रा बेंगिरिफोरखौ। खायफा न-बां गैजारोङि नखरसे नखरनै गोरिब गुन्द्रानो सरकारि स्किमनि गेजेरजों न-बां लुना होदोंब्लाबो गोबाङानो दिनैसिमबो मोनजोबनो हायाखै एबा होआखैसै। बेराफारसे गोरिब निखाउरिनि जायगायाव गोनां नखरफोरासो खाबुफोरखौ भिसिडिसि नि सोद्रोमाफोरा रानना लासावलाय होनना खोनानो मोनो।